Valkosuklaajuustokakku
Valkosuklaajuustokakku on hienostunut ja helppo tarjottava kahvipöytään
Ainekset 8 annosta
Pohja
180 g keksinmuruja
75 g margariinia
Täyte
200 g valkosuklaata (jätä yksi rivi koristeluun)
200 g tuorejuustoa
2 dl vaniljakastiketta/kermaa +0,5 dl sokeria
4 liivatelehteä
Koristelu Mustikoita  ja tomusokeria, suklaa lastuja
Ohjeet
1. Murusta keksit tehosekoittimessa tai muovipussissa kaulimella painellen. 
2. [bookmark: _GoBack]Sulata margariini ja sekoita se keksimurujen joukkoon. Laita irtopohjavuokaan pohjalle pyöreä leivinpaperi. Painele murupohja vuokaan.
3. Sulata valkosuklaa mikrossa tai vesihauteessa. 
4. Vaahdota vaniljakastike tai kerma ja lisää siihen sokeri. Sekoita sulatettu ja hieman jäähtynyt valkosuklaa tuorejuuston joukkoon. Sekoita joukkoon myös vaahdotettu vaniljakastike tai kermavaahto.
5.  Liota liivatelehtiä kylmässä vedessä muutama minuutti. Purista niistä ylimääräinen vesi pois ja liuota ne kuumennettuun vesitilkkaan. Kaada liuotetut liivatteet nauhana muun täytteen joukkoon. 
6. Sekoita seos tasaiseksi ja kaada keksipohjan päälle. Anna juustokakun hyytyä jääkaapissa 2–3 tuntia. Koristele valmis valkosuklaajuustokakku esim. pyöräytä jäisiä mustikoita tomusokerissa+ valkosuklaa lastuja.

